امریکانین خاریجی ایشلر ناظیری مایک پمپئو بو گوندن اعتباراً ایرانا قارشی دایان‌دیریلان تحریم لرین برپا ائدیله‌جگینی آچیقلادی.
مایک پمپئو بونو آسیایا سفرین‌دن قاییدارکن ژورنالیست‌لره وئردیگی آچیقلاماسیندا دئییب.
امریکا مئدیاسیندا یئر توتان خبرلره گؤره، آغ ائوین بوگون ایرانا قارشی تحریم لرین برپاسینا دایر آچیقلاما وئرجگینی بیلدیرن پمپئو "امریکا بو تحریم لری برپا ائده‌جک. بون‌لار ایرانین پیس نیت‌لی فعالیت‌لرینه قارشی جهدلریمیزین اؤنملی حیسه‌سی‌دیر" دئییب.
امریکا رهبرلیگی‌نین تهران ایله ماسایا اوتورماغا آچیق اولدوغونا دقت چکن پمپئو بونون اوچون تهرانین اول سیاستینده جدی دییشیک‌لیک‌لر ائتمه‌سی‌نین واجیب‌لیگینی وورغولاییب.
امریکا پرزیدنتی دونالد ترامپ 14 ژوئیه 2015-جی ایل تاریخینده اطریش-ین پایتاختی وین-ده P5+1  (امریکا، چین، روسیا، اینگیلتره، فرانسا و آلمانیا) ایله ایران آراسیندا ایمضا‌لانان و 16 ژانویه 2016-جی ایلده اجرا ائدیلن بیرگه هرطرف‌لی فعالیت پلانی (KOEP) اولا‌راق آدلان‌دیریلان نوکلئر راضیلاشماسیندان چیخدیغینی و ایرانا قارشی تحریم لرین اجرا ائدیله‌‌جگینی اعلان ائتدی.
